TIPH ไตรมาส 2 พลิกขาดทุน 316 ลบ. เซ่นลูกค้าเคลมประโควิด
TIPH รับผลกระทบจ่ายค่าสินไหมทดแทนสำหรับกรมธรรม์ประกันภัยโควิด ฉุดไตรมาส 2/65 พลิกขาดทุน 316 ลบ. จากไตรมาส 2/64 มีกำไร 600 ลบ.
TIPH รับผลกระทบจ่ายค่าสินไหมทดแทนสำหรับกรมธรรม์ประกันภัยโควิด ฉุดไตรมาส 2/65 พลิกขาดทุน 316 ลบ. จากไตรมาส 2/64 มีกำไร 600 ลบ.
11 ส.ค. 2565

บริษัท ทิพย กรุ๊ป โฮลดิ้งส์ จำกัด (มหาชน) หรือ TIPH รายงานผลการดำเนินงานงวดไตรมาส 2/65 และงวด 6 เดือนแรกของปี 65 มีกำไรสุทธิ ดังนี้

โดยไตรมาส 2/65 บริษัทพลิกขาดทุนอยู่ที่ 315.98 ล้านบาท จากไตรมาส 2/64 มีกำไร 600.43 ล้านบาท เหตุมาจากได้รับผลกระทบอันเกิดจากการจ่ายค่าสินไหมทดแทนสำหรับกรมธรรม์ประกันภัยโควิด ซึ่งเป็นลักษณะ One-Off Event เนื่องจากกรมธรรม์ประกันภัยโควิดเกือบทั้งหมดของบริษัทได้สิ้นสุดความคุ้มครองลงแล้วในเดือนกรกฎาคมที่ผ่านมา ส่งผลให้ไตรมาส 2/65 มีค่าใช้จ่ายสินไหมทดแทนสุทธิเพิ่มขึ้นจำนวน 1.19 พันล้านบาท หรือ 103.12% จากงวดเดียวกันของปีก่อน
นอกจากนี้รายได้และกำไรจากการลงทุนในไตรมาส 2/65 ลดลงจำนวน 129.08 ล้านบาท หรือ 39.61% จากงวดเดียวกันของปีก่อน ซึ่งเป็นไปในทิศทางเดียวกับสภาวะการลงทุนในตลาดหลักทรัพย์แห่งประเทศ